stanford-oval/wikipedia huggingface dataset:
Laumanvartija
Laumanvartijarodut

FCI tunnustaa seuraavat laumanvartijarodut:
Aidi (FCI 2)
Alentejonkoira (FCI 2)
Bukovinankoira (FCI 2)
Castro laboreironkoira (FCI 2)
Etelävenäjänkoira (FCI 1)
Espanjanmastiffi (FCI 2)
Estrelanvuoristokoira (FCI 2)
Kangalinkoira (FCI 2)
Karpaattienkoira (FCI 1)
Karstinpaimenkoira (FCI 2)
Kaukasiankoira (FCI 2)
Keskiaasiankoira (FCI 2)
Komondor (FCI 1)
Kuvasz (FCI 1)
Maremmano-abruzzese (FCI 1)
Musta romanianvuoristokoira (FCI 2)
Owczarek podhalanski (FCI 1)
Pyreneittenkoira (FCI 2)
Pyreneittenmastiffi (FCI 2)
Romanianpaimenkoira (FCI 1)
Sarplaninac (FCI 2)
Slovakiancuvac (FCI 1)
Tiibetinmastiffi (FCI 2)
Tornjak (FCI 2)
Transmontanonmastiffi (FCI 2)
On kuitenkin lukuisia muitakin vanhoja laumanvartiointiin käytettyjä rotuja, kuten akbash, karsinkoira, sarakatsaninkoira, kreikanpaimenkoira, valkoinen kreikanpaimenkoira, epeiroksenmolossi, serbianvuoristokoira ja makedonianvuoristokoira (karaman) ja sarabi dog.
Keskiaasiankoirasta on Keski-Aasian ja Lähi-idän alueilla lukuisia eri paikallismuunnoksia, joita paikalliset pitävät omana kansallisena rotunaan, kuten afganistanilainen koochee, armenialainen gampr, turkmenistanilainen alabai, kazakstanilainen tobet ja uzbekistanilainen torkuz.
Kaukasiankoiran sukulaisina pidetään vastaavasti georgianvuoristokoiraa, eteläkaukasianvuoristokoiraa ja pohjoiskaukasianpaimenkoiraa.
Tiibetinmastiffista on Kiinassa, Intiassa, Bhutanissa, Mongoliassa ja Nepalissa erillisiä muunnoksia jotka ovat eläneet jo pitkään toisistaan eristyksissä, mutta joiden yhdennäköisyys kantarotuunsa on silti huomattava. Kenties tunnetuin muunnos on tiibetiläinen kyi apso, joka on käytännössä karkeakarvainen tiibetinmastiffi.
Etymologia

Moni laumanvartijarotu kulki ennen nimen ”paimenkoira” alla, jollaisina ne vielä nykyisinkin monilla muilla kielillä, kuten englanniksi, tunnetaan. Rotujen harrastajat olivat kuitenkin toivoneet jo pitkään nimimuutosta väärinkäsitysten välttämiseksi, ja halusivat nimien kuvastavan paremmin rotujen käyttötarkoitusta. Vuonna 2012 Suomen Kennelliitto alkoi työstää asiaa, ja niin luovuttiin nimistä ”anatolianpaimenkoira”, ”etelävenäjänpaimenkoira”, ”kaukasianpaimenkoira” ja ”keskiaasianpaimenkoira”, minkä lisäksi alkuperäiseltä nimeltään ”karpaattienpaimenkoirana” ja ”bukovinanpaimenkoirana” tunnetut rodut käännettiin suomeksi jättäen ”paimen”-osan suoraan pois. Enää ainoastaan karstinpaimenkoira ja romanianpaimenkoira tunnetaan virallisesti virheellisillä nimityksillä, ja niistäkin jälkimmäinen osittain sen takia, että se luokitellaan virallisesti FCI-ryhmään 1 eli ”Lammas- ja karjakoirat”.
Aiheesta muualla

Kuvia tai muita tiedostoja aiheesta Laumanvartija Wikimedia Commonsissa
WWF Laumanvartijahanke []
Suuret laumanvartijat []
| --- | --- |
Auktoriteettitunnisteet: Kansalliset :  Saksa  Israel  Yhdysvallat
Pikkulyijynokka

| Pikkulyijynokka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Lyijynokat Pyrenestes
Laji::  minor
Kaksiosainen nimi
 Pyrenestes minor  Shelley, 1894 
Katso myös
   Pikkulyijynokka Wikispeciesissä  
Infobox OKNimi-testi OKIUCN-testi OK: 
Pikkulyijynokka (Pyrenestes minor) on loistopeippojen heimoon kuuluva varpuslintu. Sitä pidetään joskus samana lajina lyijynokan ja punalyijynokanin kanssa.
Pikkulyijynokkaa tavataan Malawissa, Mosambikissa, Tansaniassa ja Zimbabwessa. Sen kannankehitys on vakaa, ja se on luokiteltu elinvoimaiseksi.
Safe & Sound (Taylor Swiftin kappale)

| ”Safe & Sound” Taylor Swift ft>  The Civil Wars |
| --- | --- | --- |

Singlen tiedot
 Albumilta: Hunger Games: Songs from District 12 and Beyond
 Äänitetty : 2011
 Julkaistu: 26. joulukuuta 2011
 Formaatti: lataus
 Tekijä(t): Taylor Swift, Joy Williams, John Paul White, T Bone Burnett
 Tuottaja(t): T Bone Burnett
 Tyylilaji: alternative country, indie folk
 Kesto: 04.01
 Levy-yhtiö: Big Machine, Republic
Listasijoitukset
  30.    57.
Taylor Swiftin muut singlet
| ”Ours” 2011 | ”Safe & Sound” 2011 | ”Long Live” 2012 |
Safe & Sound on yhdysvaltalaisen laulaja-lauluntekijä Taylor Swiftin kappale, jolla on mukana myös yhdysvaltalainen folkyhtye The Civil Wars. Kappale on mukana elokuvassa Nälkäpeli (2012) ja sen soundtrack-albumilla Hunger Games: Songs from District 12 and Beyond. Kappaleen ovat kirjoittaneet Swift, T Bone Burnett ja The Civil Warsin Joy Williams ja John Paul White. Burnett tuotti levytyksen.
”Safe & Sound” julkaistiin singlenä 26. joulukuuta 2011. Se nousi Yhdysvalloissa Billboard Hot 100 -listan sijalle 30. Kappale voitti parhaan visuaaliselle medialle tehdyn laulun Grammy-palkinnon vuonna 2013. Kappale levytettiin uudelleen vuonna 2023 nimellä ”Safe & Sound (Taylor’s Version)”.
Tyyli ja sanoitukset

”Safe & Sound” on rauhallinen ja surumielinen folkballadi. Kappaleessa on piirteitä myös alternative country -genrestä. Kappaleen sanoitukset saivat inspiraatiota Nälkäpelin tarinasta. Swiftin mukaan kappale kertoo päähenkilö Katniss Everdeenin tuntemasta empatiasta muita kärsiviä henkilöitä kuten Peetaa ja Primiä kohtaan. Laulaja lohduttaa kappaleessa toista ihmistä, kun ulkopuolella on sota. Swift levytti soundtrackille myös toisen kappaleen, nopeatempoisen ”Eyes Open”, joka on tunnelmaltaan ja viestiltään aivan päinvastainen.
Vastaanotto

”Safe & Sound” nousi Yhdysvalloissa Billboard Hot 100 -listan sijalle 30. Isossa-Britanniassa kappale oli listasijalla 67 ja Australiassa sijalla 38. Single on myynyt Yhdysvalloissa ja Australiassa kaksinkertaista platinaa.
Kappale voitti parhaan visuaaliselle medialle tehdyn laulun Grammy-palkinnon vuonna 2013 ja oli ehdolla parhaan countryduo- tai ryhmäesityksen palkinnon voittajaksi. Se oli ehdolla myös parhaan kappaleen Golden Globe -palkinnon voittajaksi.
Musiikkivideo

Kappaleelle tehtiin musiikkivideo, jonka ohjasi Philip Andelman. Swift kulkee valkoisessa mekossa hautausmaalla ja karussa metsässä, jossa puut ovat pudottaneet lehtensä. Hän löytää matkijanärhipinssin, joka on viittaus Nälkäpeliin. Toisaalla The Civil Warsin Joy Williams ja John Paul White istuvat hämärässä mökissä ja laulavat takkatulen ääressä.
Listasijoitukset

| Maa ja lista | Korkein sija |
| --- | --- |
 Australia (ARIA Charts): 38
 Iso-Britannia (Britannian singlelista): 67
 Kanada (Canadian Hot 100): 31
 Uusi-Seelanti (Recorded Music NZ) : 11
 Yhdysvallat (Billboard Hot 100): 30
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 2x platinaa | Australian Recording Industry Association |
|  Brasilia | kultaa | Pro-Música Brasil |
|  Iso-Britannia | hopeaa | British Phonographic Industry |
|  Uusi-Seelanti | platinaa | Recorded Music NZ |
|  Yhdysvallat | 2x platinaa | Recording Industry Association of America |
Uusi levytys

| ”Safe & Sound (Taylor’s Version)” Taylor Swift ft>  Joy Williams & John Paul White |
| --- | --- | --- |

Singlen tiedot
 Julkaistu: 17. maaliskuuta 2023
 Formaatti: lataus, suoratoisto
 Tekijä(t): Taylor Swift, Joy Williams, John Paul White, T Bone Burnett
 Tuottaja(t): Swift, Christopher Rowe, Paul Mirkovich
 Tyylilaji: alternative country, indie folk
 Kesto: 03.59
 Levy-yhtiö: Republic
Uusi levytys > Tuotanto ja julkaisu

Vuonna 2023 Swift levytti kappaleen uudelleen nimellä  ”Safe & Sound (Taylor’s Version)”. The Civil Warsin Joy Williams ja John Paul White olivat mukana uudella levytyksellä, mutta eivät käyttäneet enää nimeä The Civil Wars, koska yhtye oli hajonnut aiemmin riitaisissa merkeissä. Kappaleen esittäjiksi on nyt nimetty Taylor Swift, Joy Williams ja John Paul White.
Swift levyttää vanhaa tuotantoaan uudelleen levy-yhtiökiistojen takia. Kappale julkaistiin suoratoistopalveluissa 17. maaliskuuta 2023. Uuden levytyksen tuottajina toimivat Swift, Christopher Rowe ja Paul Mirkovich.
Uusi levytys > Listasijoitukset

| Maa ja lista | Korkein sija |
| --- | --- |
 Kanada (digitaalinen singlemyynti): 8
 Iso-Britannia (OCC, singlemyynti) : 16
 Iso-Britannia (OCC, latauslista): 16
 Uusi-Seelanti (Recorded Music NZ, Hot Singles): 14
 Yhdysvallat ( [Bubbling Under Hot 100): 4
 Yhdysvallat (digitaalinen singlemyynti): 5
Aiheesta muualla

Safe & Sound -musiikkivideo
Taylor Swift - Safe & Sound (Behind The Scenes) ft. The Civil Wars
Safe & Sound (Taylor’s Version)
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Vojakkala (Tornio)

Suomen Vojakkala on kylä Tornion kaupungissa noin 9. km pohjoiseen kaupungin keskustasta. Ala- ja Ylävojakkala sijaitsevat Tornionjoen itäpuolella ja vastaavat Ruotsin kylät, Nedre ja Övre Vojakkala, joen länsipuolella.
Vojakkala on kylä Tornionjoen varrella Tornion kaupungissa Lapin maakunnassa. Aiemmin Vojakkala oli osa Alatornion kuntaa. Kylä sijaitsee Tornion–Kolarin rautatien sekä valtatien 21 varrella, noin yhdeksän kilometriä Tornion keskustasta pohjoiseen. Kylä jakaantuu Ala- ja Ylivojakkalaan, joissa vuonna 2012 asui 761 asukasta - karkeasti 2/3-osaa Alavojakkalassa ja 1/3 Ylivojakkalassa. Vojakkalassa on muun muassa kyläkauppa ja huoltoasema. Vojakkalassa toimi 1960-luvulle asti rautatien seisake, 1970-luvulle asti postikonttori ja vuoteen 2015 asti koulu.
Historia > Ruotsin vallan aika

Vojakkalan kylä syntyi asutustutkimuksen perusteella keskiajalla 1300-luvulla. Kustaa Vaasan vuoden 1543 maaverokirjojen mukaan kylässä oli 28 tilaa Tornionjoen itä- ja länsirannalla ja rantojen väliin jäävillä Oravaisensaarella, Teppolansaarella, Heikinsaarella ja Revonsaarella. Tämä osoitti asutuksen vahvuuden jo siinä vaiheessa. Vojakkalan alueen asutuksen mahdollisti maankohoaminen, jolloin alueelle muutti aluksi hämäläisiä ja myöhemmin asukkaita Ylä-Satakunnasta ja Karjalasta.
Historia > Ruotsin vallan aika > Keskiajan johtava pirkkalaiskylä

Vojakkalan kylä oli keskeinen asuinpaikka pirkkalaisille, joille Ruotsin kuningas Maunu Ladonlukko oli antanut privilegion saamelaisten kanssa käytävälle kaupankäynnille. Pirkkalaiset olivat joukko Tornion, Luulajan ja Piitimen pitäjissä asuneita talonpoikia, jotka mainitaan Lappia ja Länsipohjaa koskevissa hallinnollisissa asiakirjoissa 1300-luvun alusta aina 1600-luvun alkuun, ja joilla oli oikeus verottaa saamelaisia ja käydä kauppaa heidän kanssaan. Vojakkalassa pirkkalaistalonpoikia oli useita sukuja eli Alavojakkalassa Alatalot ja Oravaiset sekä Ylivojakkalassa Pakkaset, Kourit ja Peräntiet. Nimekkäimpänä pirkkalaisvoutina Lapissa toimi Alavojakkalan Oravaisensaaren eteläpäässä asunut Niilo Niilonpoika Oravainen (1550-1596). Hänen nimensä on jäänyt kirjallisuushistoriaan Santeri Ivalon vuonna 1894 julkaiseman romaanin Juho Vesainen -yhteydessä. Pirkkalaiskausi päättyi 1600-luvun alussa. Siihen vaikutti Tornion kaupungin perustaminen 1621, johon osa Vojakkalan pirkkalaistalonpojista muuttui kauppaa käyviksi porvareiksi.
Historia > Ruotsin vallan aika > Vojakkala Ruotsinvallan aikana

Vojakkalan kylä oli 1500-luvulla Tornionjokilaakson kylien "lippulaiva", kuten Jouko Vahtola jokilaakson kyläesittelyssään kertoo perustellen sitä birkarl-toiminnalla ja lohenkalastuksella normaalin maaviljelyn ja karjanhoidon lisäksi.
Vuoden 1563 veroluettelossa talonpojat kirjattiin jo joko Ala- tai Ylivojakkalan kyliin kuuluviksi. Ruotujakolaitoksesta tuli ruotsinvallan aikaan keskeinen tekijä kylän toiminnassa. Vojakkalasta muodostettiin 21 ruotua, joista 11 Alavojakkalaan ja 10 Ylivojakkalaan. Ruotuihin kuului tilan koosta riippuen 2-5 taloa. Vojakkalan ruodun sotilaat kuuluivat Västerbottenin eli Länsi-Pohjan rykmenttiin lääninsä mukaan.
Ajalle tyypilliset nälkävuodet, rutto ja Pohjan sota olivat 1600- ja 1700-luvun alussa vojakkalalaisille vaikeita aikoja. Pohjan sodan seurauksena Suomessa vallinnut Isoviha aiheutti kärsimyksiä niin Torniossa kuin alisessa Tornionjokilaaksossa. Venäläiset tekivät ryöstöretkiä alueelle vuosina 1715-1717.
Tultaessa 1700-luvulle Alavojakkala oli jo tiheään asuttu molemmin puolin jokea - länsipuolella 11 ja itäpuolella jokea 29 tilaa. Vastaavasti ruotutorppia oli joen länsirannalla neljä ja itärannalla 12. Vastaavasti Ylivojakkalassa oli itärannalla 32 taloa ja länsirannalla kuusi verotaloa. Ylivojakkalan ruotutorpat sijoittivat laajenevan kylän myötä sisämaan uusille asuinalueille Kourilehtoon ja Arpelaan. Uutena asukasryhmänä syntyivät mäkitupalaiset Vojakkalaan 1700-luvun lopulla. Alavojakkalassa asutus laajeni olemassa olevien talojen maille ja Ylivojakkalassa yhteismaille, jotka sijaitsivat etäämmällä Tornionjokivarren asutuksesta. Väkilukutietojakin oli jo saatavissa vuonna 1766. Sen mukaan Alavojakkalassa oli 389 ja Ylivojakkalassa 343 asukasta. Näin molemmin puolin Tornionjokea sijaitsevassa Vojakkalassa asui kaikkiaan 732 asukasta. Vojakkalan väkiluku kasvoi merkittävästi tultaessa 1800-luvun alkuun ennen Haminan rauhaa. Sen mukaan Vojakkaloiden väkiluku oli kohonnut 1 015:een.
Vojakkalan asukkaat eivät kokeneet maanviljelyksen katovuosia yhtä ankarina kuin sisämaan asukkaat. Selittäjänä oli kalastus, joka muodosti keskeisen osan talojen ruoanhankintaa. Vojakkalan kohdalla oli aina 1600-luvun alkuun useita nuottakuntia. Kulteen vedon vaikeuduttua tulvien ja verotuksen vuoksi siirryttiin kiinteisiin lohipatoihin. Vuonna 1765 Ruotsin kuningas hyväksyi Tornionjoen kalastuksen keskittämisen kahdeksaan suureen karsinapatoon, jotka ulottuivat melkein joen yli. Alavojakkalassa ja Ylivojakkalassa oli omat karsinapatonsa - Sumisaaren pato Alavojakkalassa  ja Törmän pato Ylivojakkalassa . Kalastuksen kohdalla päädyttiin karsinapatojen osalta 100-vuotiseen talonpoikien vuokraoikeuteen vuodesta 1792 alkaen. Tämä rauhoitti pyyntiriidat. Sopimus pysyi voimassa myös vuoden 1809 Haminan rauhanteon jälkeen, jolloin joki jakoi kylät kahteen valtioon.
Historia > Ruotsin vallan aika > Suomen sota ja kyläyhteisöjen jakautuminen Tornionjoen varrella

Ruotsinvallan ajan sodat olivat vieneet Vojakkalasta kuten muistakin alueen kylistä sotilaita aina Keski-Euroopan sotakentille Västerbottenin rykmentin sotilaina. Helmikuussa 1808 käynnistynyt Suomen sota toi sodan ensi kerran lähelle myös Vojakkalaa. Västerbottenin rykmentti, johon Vojakkalan ruotusotilaat kuuluivat, taisteli Johan August Sandelsin joukoissa mm. Koljonvirralla ja Pulkilassa vuoden 1808 aikana. Ruotsin armeija Suomessa joutui perääntymään venäläisten hyökätessä kohti pohjoista. Marraskuussa 1808 solmitun Olkijoen aselevon mukaan ruotsalaisarmeija vetäytyi Kaakamojoen taakse.
Näin joulukuun alussa 1808 Ruotsin armeijaan kuuluvia ruotsalaisia ja suomalaisia sotilaita alkoi perääntyä Tornion seudulle. Yksi prikaati majoittui Vojakkalaan. Jouluna 1808 Vojakkalassa oli 150 sairasta seitsemässä pirtissä. Terveillä sotilailla oli myös ahdasta, sillä yhteen ainoaan taloon oli majoitettu pataljoona sotilaita. Kulkutaudit levisivät niin, että 6 000 sotilasta sairastui ja heistä 2 000 lasketaan kuolleen. Sota päättyi lopulta 17. syyskuuta 1809 solmittuun Haminan rauhaan, jolloin Tornionjoesta tuli Venäjän keisarikuntaan kuuluvan Suomen suuriruhtinaskunnan länsiraja jakaen näin Vojakkalan kylät Suomen ja Ruotsin puoleisiin osiin.
Historia > Vojakkala Suomen itsenäisyyden aikana > Vojakkalan miehet talvi- ja jatkosodan tapahtumissa

Talvisotaa edeltävän YH:n aikana Vojakkalan miehet koottiin kenttäarmeijaan reserviläisinä Kemiin JR 27:n joukkoihin. Osa reserviläisistä oli lisäksi mukana JR 64:n riveissä. Pääosa Vojakkalan asevelvollisista puolestaan palveli Pohjan Rykmentissä Kuopiossa, jotka siirtyivät Karjalankannakselle osallistuen talvisodan sytyttyä suojajoukkoihin. Ensimmäinen vojakkalalainen kaatui suojajoukkotaisteluissa 3. joulukuuta 1939. JR 27 oli keskeinen osa jääkärieversti Hjalmar Siilasvuon 9. divisioonan joukkoja, jotka taistelivat ensin Suomussalmen ja Raatteen alueella pysäyttäen siellä puna-armeijan etenemisen. Tammikuussa JR 27:n joukot siirrettiin edelleen Kuhmoon, jossa ne taistelivat sodan loppuun eli 13. maaliskuuta 1940 asti. Talvisodassa, joka kesti kaikkiaan 105 päivää, kaatui kaikkiaan 17 Vojakkalan miestä.
Uusi vaihe sodassa alkoi, kun saksalaisia sotilaita ilmestyi Tornion ympäristöön talvisodan jälkeisen Välirauhan kesänä 1941. Vojakkalan taloihin majoittui joukko saksalaissotilaita siihen asti, kunnes he olivat rakentaneet Arpelan tien varteen varikkonsa, jossa oli asuntoparakkeja, huoltokorjaamo ja polttoainevarasto.
Samaan aikaan Suomen armeija ryhmittyi itärajalle jatkosodan käynnistyessä. Vojakkalan miehet kuuluivat JR 12:een, JR 33:een ja JR 54:een, jotka taistelivat Sallan suunnalla saksalaisille alistettuna. Näistä JR 12 eli lempinimeltään Jänkäjääkärit oli pääosin varusmiesyksikkö. Sallan sotavaihe päättyi syyskuussa 1941, jonka jälkeen joukoista muodostettiin 12. Prikaati. Joukot olivat mukana mm. Itä-Karjalan alueella käydyissä kesän 1942 partisaanitaisteluissa. Sen jälkeen joukot olivat asemasotavaiheessa.
Kesäkuun lopulla 1944 Itä-Karjalasta alkoi suomalaisjoukkojen perääntyminen. Näistä JR 33 ja 21.Prikaati, joissa oli myös Vojakkalan miehiä, vetäytyi kohti kanta-Suomea käyden viimeiset menestykselliset taistelut Ilomantsin suunnalla elokuussa 1944. Jänkäjäärien tie sodan viime vaiheessa vei Karjalankannakselle, jossa JR 12 osallistui menestyksellisiin Talin–Ihantalan taisteluihin kesä-heinäkuussa 1944. Jatkosodassa, joka kesti yli 3 vuotta, kaatui 31 Vojakkalan miestä.
Historia > Vojakkala Suomen itsenäisyyden aikana > Lapin sota - koskettaa myös Vojakkalaa

Aselepo Suomen ja Neuvostoliiton välillä alkoi 4. syyskuuta 1944. Rauhansopimus hyväksyttiin 19. syyskuuta. Se edellytti saksalaisjoukkojen karkottamista tai internointia Pohjois-Suomesta. Tämä johti lopulta sotatilan syttymiseen Suomen ja natsi-Saksan joukkojen välillä eli alkoi Lapin sota. Kenraali Siilasvuon joukot kärkiosastona JR 11 tekivät maihinnousun Tornion Röyttään 1. lokakuuta 1944. Sen jälkeen käynnistyi Tornionlaakson taistelut. JR 11 eteni Tornioon, edelleen pohjoiseen ja itään Kemiä kohti. Pohjoisen suunnassa kärki oli 2. lokakuuta 1944 Alavojakkalassa Iisakanmäen kohdalla. Vojakkalan siviiliasukkaat pakenivat tässä vaiheessa Oravaisensaaren kautta joen yli Ruotsin puolelle. Ylivojakkalan asukkaat pakenivat myös veneillä joen yli. Saksalaisten vastahyökkäys pakotti suomalaiset perääntymään. Tässä vaiheessa osa Alavojakkalan taloista tuhoutui. Oravaisensaaresta ei karjaa viety turvaan, joten se tuhoutui miltei kokonaan. Mantereen puolen karja oli viety joko Haaparannalle tai pohjoiseen Kukkolan suntaan. Suomalaisten onnistui seuraavina päivinä motittaa saksalaisjoukot Vojakkalan ja Kivirannan rajalle, jossa ne antautuivat 8. lokakuuta. Taistelussa kaatui noin 400 niin saksalaisia kuin suomalaisia. Vojakkalan siviiliuhreja sodassa oli kolme haavoittunutta ja sodan jo päätyttyä kahden veljeksen menehtyminen löytämänsä suutariammuksen räjähtäessä.
Vojakkalan miehiä osallistui myös Lapin sodan joukkoihin. Heitä kaatui kaikkiaan neljä Vojakkalan miestä.
Historia > Vojakkala Suomen itsenäisyyden aikana > Sodan jälkeinen jälleenrakennuksen aika ja kaupungistuminen

Keväällä 1945 Vojakkalakin pääsi takaisin siviiliaikaan. Sotavuodet veivät 52 nuoren vojakkalaismiehen hengen. Maanviljelys ja kalastus olivat vielä sodan jölkeisinä vuosina 1950-luvulle asti vahvoja kyläläisten elinkeinoja. Kylän ilme kuitenkin muuttui 1950-luvulla, sillä Alavojakkalan ja Ylivojakkalan kohdalla kylien läpi jokitörmää pitkin Torniosta pohjoiseen kulkenut jokivarren tie siirrettiin 1950-luvun puolivälissä hieman sisämaahan käsin oikaistuna. Lisäksi 1950-luvun lopulla Alavojakkalassa saatiin siltayhteys Oravaisensaareen, joka helpotti erityisesti kevään tulvavaihetta, jolloin yhteys saareen oli poikki.
Koulunkäyntinsä 1940- ja 1950-luvuilla aloittaneen sukupolven tie vei joidenkin osalta oppikouluun Tornion yhteislyseoon. Tämän koulutien käyneitä valtakunnallisesti tunnettuja vojakkalalaisia ovat olleet mm. kansanedustajana ja europarlamentaarikkona toiminut Seppo Pelttari, Rauma-Repolan varatoimitusjohtajana toiminut Väinö Lassila ja suomalaisen metsäopetuksen kehittäjänä toiminut metsäneuvos Olavi Puoskari - kukin heistä vietti lapsuutensa ja nuoruutensa Alavojakkalassa.
Autoistumisen myötä Vojakkalasta on muodostunut 1900-luvun lopulla Tornion maaseutumainen kaupunginosa. Työpaikat ovat tänä päivänä kaupungin keskusta-alueella ja Röyttän alueella toimivissa Outokumpu Oyj:n kromi- ja terästeollisuudessa.
Alavojakkalaan pystytettiin vuonna 1957 arkkitehti-kuvataiteilija Matti Visannin suunnittelema patsas muistuttamaan Suomen sodan 1808-1809 aikaisista traagisista tapahtumista Alavojakkalassa.
Iston tunnetuin teos, Hyökkäys (öljy kankaalle, 1899).
Fiera Milano

Fiera Milano
Fiera Milano on messukeskus Italiassa Milanossa. Yhtiö on perustettu lokakuussa 2000 ja se on listattu Italian pörssissä.
Keskuksessa järjetetään esimerkiksi EICMA-messut, joita on järjestetty yli 110 vuotta.
Aiheesta muualla

Verkkosivut